OpenLLM-France/wikimedia huggingface dataset:
# Jasokundeko Andre Mariaren eliza (Esnazu)

Jasokundeko Andre Mariaren eliza, baita Jasokundeko kapera ere, Nafarroa Behereko Aldude herriko Esnazu auzoan dagoen eraikina da. XIX. mendekoa da eta Monumentu Historiko gisa erregistratuta dago.

## Historia

Eznazu auzoko Jasokundearen kapera izenez ezagutzen den eliza, atariko sarrerako arkuan dagoen 1868ko datak erakusten duenez, XIX.mendeko hirugarren laurdenekoa da. Auzoko biztanleek udalaren aholkuaren aurka eraikia, 1888an jaso zuen bere erretaula aberatsa, Larresorotik eramana. Eraikina zaharberritu eta mantendu egin zen XX. mendean.

## Iruditegia

* Ikuspegi orokorra.
* Aldare nagusia.
* Larresorotik eramandako erretaula.
* Ataria eraikinaren datarekin.

## Erreferentziak

* ↑ https://www.pop.culture.gouv.fr/notice/merimee/IA64000403

## Ikus, gainera

* Esnazu

## Kanpo estekak

* Datuak: Q56839647
* Multimedia: Église de l'Assomption d'Esnazu / Q56839647
# Jasokundeko Andre Mariaren eliza (Iheltz)

Jasokundeko Andre Mariaren eliza Lizoainibarko Iheltz lekuan Aro Modernoko kristiau eliza bat da.

## Eraikina

Herriaren erdian kokatua, garai batean herritik kanpo zegoen beste erromaniko baten lekua hartu zuen. Gaur egungoak oinplano angeluzuzena du eta dorrea oinaldean. Aurreko elizako hilobi-lauzaren bat duen atari batek erdi-puntuko arkudun portada babesten du. Barruan, erretaula nagusi barrokoa dago, hiru kaletan eta teilatupean atal bakarrekoa. Apaindura aberatsa da; lau zutabeetako fusteak girlandaz apainduta daude. San Bizente, San Kristobal, San Frantzisko Xabierrekoa eta Arrosarioko Ama Birjinaren tailuak ezagunak dira. Sagrarioa erromanista da, XVII. mendekoa, eta Erresuzituaren erliebeak ditu atean, eta Pedro eta Pablo santuak alboetan. Erromanistak dira, halaber, San Rokeren eta San Juanen bi tailu (kalbario batekoak), orain erretiratuta daudenak. Alboko beste erretaula bat, XVIII. mendekoa, landare-dekorazio ugariko nitxo batera mugatzen da. Parrokia honetakoa da prozesio-gurutze bat, zilarrezkoa, XVIII. mendekoa, rococo estilokoa, arrokailazko apaingarriekin, eta Lerruz herrian kontserbatzen dena. Atzealdean Arrosarioko Ama Birjina eta korapiloan Andres, Santiago, Joan Ebanjelari eta Pablo santuak.

## Erreferentziak

* Nafarroako Entziklopedia Handia | IHELTZ. (Noiz kontsultatua: 2021-10-23).

## Ikus, gainera

* Iheltz

## Kanpo estekak

* Datuak: Q109301515
# Jasokundeko Andre Mariaren eliza (Leatxe)

Jasokundeko Andre Mariaren eliza Oibar ibarreko Leatxe udalerrian XII. mendeko kristiau eliza bat da, erromaniko estiloan.

## Eraikina

Estilo erromaniko berantiarrekoa, lau ataleko habearte bakarreko oinplanoa du, burualde poligonala eta kontrahormek sendotua. Etapa erromanikotik portadak, horma-perimetroak eta oinaldean dagoen dorrearen behealdeak irauten dute. Gurutze-ganga sinplez estalita dago, eta nerbioak mentsuletan zurkaizten ditu. Nerbio batzuek oraindik ere badute beren tailu figuratiboa, giltzarriak ere zizelkatuta dituztela. Burualdeak gurutze-ganga du, eta giltzarria erliebean dagoen Agnus Deirekin apainduta dago. Habeartearen hirugarren atalean, kanoiz (epistola) eta ertzez (ebanjelioa) estalitako alboko kapera bana atxiki ziren berandu, hurrenez hurren.
Nabearen bigarren atalean irekitako portada erromaniko batetik sartzen da barrura. Ate txaranbeldua erdi-puntuko arkukoa da, eta arkiboltak hiru zutabe-bikotetan bermatuta daude. Zutabeen kapitelak animalien buruekin eta hostoekin ornatuta daude. Tinpanoak krismoia du, izarrez flakatua, eta polikromia arrastoak ditu. Kanpandorrearen behealdean (epistolaren aldean) tinpano erromaniko bat dago, dagokion krismoiarekin San Martin Tourskoa eliza zaharretik datorrena.
Barrualdean, nabarmentzekoa da ur bedeinkatuzko pilareak eta aldare-mahaiak landare-dekorazioa duten kapitelak dituztela, estilo erromanikokoak, eta horiek ere ermitatik etor zitezkeela. Erretaula nagusia erromanista estilokoa da (XVII. mendeko lehen erdialdea), eta aspaldi berrmargotu zuten. Bi solairuko hiru kale eta teilatupea ditu, erliebeak alboko kaleetan eta tailu exentuak erdialdean. Lehenengo solairuan, erakustokiko horma-hobiaren alde banatan, erliebeak daude, San Joan Bataiatzailearen eta San Migel Arkanjeluaren irudiekin, eta horiek identifikatzen dituzten sinboloak dituzte. Bigarren solairuan, Jasokundeko Ama Birjinaren irudia dago, aingeruekin batera, eta alde banatan Santa Ana eta Santa Maria Magdalenaren erliebeak. Eta teilatupean Kalbarioa agertzen da, ikonografia tradizionalaren arabera, fardel biribilean.
Epistolaren aldeko kaperan gurutziltzatu bat dago, zurez zizelkatua (XVII. mendea), naturala baino txikiagoa. Ebanjelioaren aldeko kaperan erretaula barroko bat dago tamaina ertainekoa, Familia Santuari atxikia, mihise gainean margotua, Madrilgo eskolako Claudio Coello margolari gaztelarrak ospetsu egin zuen ikonografia errepikatzen duena. Bankuan, tamaina txikiko mihiseetan, San Frantzisko Xabierkoa, San Migel Goiaingerua eta San Fermin irudikatzen dira.

## Erreferentziak

* Nafarroako Entziklopedia Handia | LEATXE. (Noiz kontsultatua: 2021-12-16).

## Ikus, gainera

* Leatxe
* Oibar

## Kanpo estekak

* Datuak: Q111609725
# Javier Gurrutxaga

Ignacio Javier Gurrutxaga Iriarte (Donostia, 1958ko otsailaren 12a) gipuzkoar abeslari, musikari, aktore eta plazagizona da, La Orquesta Mondragón talde ospetsuko buru eta kide ezagunena.
* Datuak: Q3163151
* Multimedia: Javier Gurruchaga / Q3163151
# Javier Gato

Javier Gato Iñigo (Irun, 1935eko urriaren 29a - Pontevedra, 2014ko abenduaren 7a) gipuzkoar futbolaria izan zen, atezain moduan aritu zena.

## Taldeak

| Kluba | Urteak | Partida(k) | Gol(ak) |
| RC Celta de Vigo | 1956 – 1957 | 0 | 0 |
| CD Ourense (utzita) | 1957 – 1958 | ? | ? |
| RC Celta de Vigo | 1958 – 1959 | 0 | 0 |
| CD Ourense | 1959 – 1960 | 5 | 0 |
| Pontevedra CF | 1960 – 1964 | 85 | 0 |
* Datuak: Q12390827
# Javier Gomá

Javier Gomá Lanzón (Bilbo, 1965eko maiatzaren 24a) saiakeren sortzaile eta filosofoa da. Filosofia Doktorea eta Espainiako Estatu Kontseiluko letratua oposoketen bitartez (promozioko lehendabizikoa izan zen), 2003tik Madrilen Juan March Fundazioaren zuzendaria da.

## Biografia

Javier Gomá Bilbon urte batzuetan lan egin zuen notario baten semea da. Filosofiaz interesaturik 2003an bere lehenengo liburua kaleratu zuen,Imitación y experiencia; lan horrekin 2004an Espainiako Saiakera Sari Nazionala irabazi zuen. Lehenengo liburu horren ondoren bere liburuek arrakasta handia izan dute. Gaur egun Madrilen bizi da. El País egunkarian eta Radio Nacional de España irratiaren kolaboratzailea da. 2012an Foreign Policy aldizkariak Iberoamerikako eragin handiago duten 50 intelektualen artean kokatu zuen. Partido de la Mayoria Selectaren sortzailea.

## Obrak
### Monografiak

* Imitación y experiencia. Valentzia: Pre-Textos, 2003. Espainiako Saiakera Sari Nazionala 2004an.
* Aquiles en el gineceo, o aprender a ser mortal. Valentzia: Pre-Textos, 2007
* Ejemplaridad pública. Madril: Taurus, 2009. Italieraz itzulita, 2011an.
* Necesario pero imposible, o ¿qué podemos esperar?. Madril: Taurus, 2013

## Artikulu eta hitzaldien bildumak

* Ingenuidad aprendida. Bartzelona: Galaxia Gutenberg, 2011
* Todo a mil. Bartzelona: Galaxia Gutenberg, 2012
* Materiales para una estética. Iruñea: Nafarroako Unibertsitate Publikoa, Jorge Oteiza Katedra, 2013.

### Liburuen koordinazioa

* Ganarse la vida en el arte, la literatura y la música. Bartzelona: Galaxia Gutenberg, 2012.

## Sariak

* ABC Cultural & Ámbito Cultural Saria
* 2004ko Espainiako Saiakera Sari Nazionala
* XIII. FIES Saria.
* "Antonio Fontán" Kazetaritza Politikoaren II. Saria.

## Erreferentziak

* ↑ Alex Oviedo, 3.or.
* ↑ http://elpais.com/autor/javier_goma_lanzon/a/
* ↑ https://web.archive.org/web/20130109062907/http://www.fp-es.org/los-50-intelectuales-iberoamericanos-mas-influyentes-2012
* ↑ https://twitter.com/JavierGomaL
* ↑ http://cultura.elpais.com/cultura/2013/01/11/actualidad/1357928213_463642.html

## Bibliografia

* (Gaztelaniaz) Alex Oviedo: "Somos seres únicos e irrepetibles destinados a la muerte". Bilbao aldizkariaren "Pérgola" gehigarria, 238.zk. 2013ko apirilean. 3.or.

## Kanpo estekak

* Javier Gomá Facebook-en.
* (Ingelesez) Biografia eta testuak ingelesez. Essay and science: Imitation and experience.
* (Gaztelaniaz) El Paísen javier Gomak argitaratutako artikuluak.
* (Gaztelaniaz) Javier Gomá Twitterren.
* Javier Gomá Lanzón - YouTube.
* Datuak: Q6165536
* Multimedia: Javier Gomá / Q6165536
# Javier Gorosabel

Javier Gorosabel Urkia (Eibar, 1969ko urriaren 27a - Donostia, 2015eko apirilaren 21a) euskal astrofisikaria zen, Andaluziako Astrofisika Institutuko zientzia-ikertzaile eta Ikerbasqueko ikertzaile egon zena.
1990ean Fisikan diplomatu zen Euskal Herriko Unibertsitatean. Ondoren, Fisikako bi lizentziatura lortu zituen Madrilgo Complutense Unibertsitatean: Astrofisikako (1992) eta Oinarrizko Fisikako (1994) espezialitateetan. Azkenik, 1999an doktoratu zen Fisikan Valentziako Unibertsitatean.
Javier Gorosabelek gamma izpien eztandak (ingelesez: Gamma-ray bursts) izan zituen ikerketa-ardatz nagusitzat.
Hil ostean, haren omenez, 1990 KB1 asteroideari bere izena ezarri zioten, egungo izena (6192) Javiergorosabel delarik. Gainera, bere omenez BOOTES teleskopioen sare globalaren bostgarren teleskopioari Javier Gorosabel Telescope (JGT) izena jarri zioten eta Behe Kaliforniako San Pedro Mártir Behategi Nazionalean dago. Azkenik, Girgillaoko (Nafarroa) behategian hilarri bat jarri zuten haren omenez 2015ko apirilaren 21an.

## Bibliografia
### Liburuak

| Urtea | Izenburua | Egilea(k) | ISBN kodea |
| 2013 | Gamma-ray Bursts: 15 years of GRB afterglows | Castro-Tirado A.J. Gorosabel J. Park I.H. | ISBN 978-2-7598-1002-4 |

## Erreferentziak

* ↑ Teseo datubasean https://www.educacion.gob.es/teseo/mostrarRef.do?ref=216273 2017-02-25ean kontsultatua.
* ↑ Elhuyar aldizkaria http://zientzia.eus/artikuluak/asteroide-bati-javier-gorosabel-astrofisikoaren-iz/ 2017-02-22an

## Kanpo estekak

* Eibartarrak, Eibarko kultura ondarea: http://egoibarra.eus/eu/eibartarrak/javier-gorosabel-urkia?set_language=eu
* Datuak: Q20266605
# Javier Gortazar Manso de Belasko

Javier Gortazar Manso de Belasko (Bilbo, Bizkaia, 1878ko abenduaren 2a - ib., 1977ko urtarrilaren 14a) politikaria izan zen, jeltzalea, Manuel Maria Gortazarren semea. Industria gizona eta Euzko Alderdi Jeltzaleko kidea zen, eta Euzkadi egunkaria sortu zuen 1913an, Jose Maria Goia eta Luis Arroyorekin batera. Bilboko Juventud Vasca elkarte nazionalista sortu eta haren zuzendari izan zen (1912-1916). Eusko Ikaskuntzaren bultzatzaileetako bat izan zen 1918an, eta Excelsior eta La Tarde egunkarien sorreran parte hartu zuen. 1936ko gerraren ondorioz, Lapurdira joan eta Eusko Jaurlaritzako ordezkaria izan zen Baionan, 1940-1959 bitarteko urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260247
# Javier Guibert

Javier Guibert Tabar (Iruñea, 1925eko otsailaren 10a - Madril, 2011ko irailaren 8a) iruindar arkitekto bat izan zen. Maiz Fernando Redón iruindar arkitektoarekin elkarlanean aritu zen.

## Biografia

Madrilen arkitektura ikasketak burutu eta 1957an lizentziatu zen. Madrilgo urte hauetan Fernando Redón iruindar arkitektoarekin estudioa elkarbanatzeaz gain 1960ko hamarkadako Espainiako arkitekturako ikur izango ziren hainbat arkitekto ezagutzeko parada izan zuen: José Antonio Corrales eta Ramón Vázquez Molezún, José María García Paredes eta Rafael de la Hoz, Javier Carvajal, Xosé Bar Boo, Antonio Fernández Alba, Fernando Higueras eta Antonio Fernández Alba, bai eta Luis Peña Gantxegi gipuzkoarra eta Francisco Inza nafarra ere.

## Eraikinak

Fernando Redónekin elkarlanean aritutako garaikoak honako eraikinak dira: Huarte etxea, Huntzen eraikina, Huarte dorreak, Ultzamako Golf Kluba, Errozko dorreak, Iruñeko Txantrea auzoko Done Jakue eliza eta Olatzagutiako Klinker Kluba.

## Bestelakoak

1968-1970 artean Euskal-Nafar Arkitektoen Eskolako lehendakaria izan zen, 2005an erakunde horrek Urrezko Beruna Saria eman zion, bere bizi osoko ibilbidearen omenaldi gisa. Redónekin elkarlanean izandako ibilbide profesional oparoaren ondoren, 1980ko hamarkada ia osoan Iruñeko Udal Zaharberritze Bulegoa zuzendu zuen.
Jada erretiroa hartuta, Madrilen bizitu eta 2011an bertan zendu zen.

## Erreferentziak

* ↑ (Ingelesez) Javier Guibert Tabar
* ↑ (Gaztelaniaz) Un referente en la obra de Javier Guibert
* Datuak: Q23296627
# Javier Gorosterratzu

Javier Gorosterratzu Jaunarena (Urrotz, 1877ko abuztuaren 28a - Cuenca, 1936ko abuztuaren 10a) nafar elizgizon eta historialaria izan zen.

## Biografia

Nekazari familia batean Urrotz herrian jaio zen. 14 urte zituela Lekarozen arbuiatu zuten, eskolagabe izan eta euskaraz baizik mintzatzen ez jakiteagatik. Gero, 16 urte zituela, fedeak eta ase gabeko jakin-minak bultzatuta, erredentziotarren artean sartu zen. Euskaraz baino ez zekienez, hasieran zurgin ikasten jarri zuten, eta gaztelania ikasten lagundu zioten. Han gogoko zituen ikasketak egin zituen, eta haren aparteko gaitasunaz ohartuta, goi-mailako ikasketak egitera bideratu zuten.
Astorgan eta Nava del Reyn aritu ondoren, 1893an apaiz bilakatu zen. Jarraian, Iruñean jardun zuen hamazazpi urtez (1913-1927; 1930-1933). 1933an Cuencara joan zen, non Gerra Zibilaren hasieran milizianoek hil zuten.
Vatikanok dohatsu izendatu zuen 2012ko abenduaren 20an, Benedikto XVI.ak onartutako dekretuaren bidez.

## Lanak

Euskal Herriarekin zerikusia zuten gaiak jorratu zituen batez ere. Reseña biográfica de Sor Josefa de San Alfonso" (Zaragoza, 1922) idatzi ondoren, Ximenez Radakoa apaiz nafarrari buruzko lan bat eman zuen argitara (Don Rodrigo Jiménez de Rada, gran estadista, escritor y prelado" Iruñea, 1925). Lan horrekin, Espainiako Historia Errege Akademiak 1926ko Talentu saria egileari eman zion eta prentsan aipamena jaso.
Ondoren, Arnaud Oihenarten Notitia utriusque Vasconiae obra itzuli zuen latinetik gaztelaniara Eusko Ikaskuntzen Nazioarteko Aldizkarian (RIEV, 1926-1929). Lanaren hitz aurrean orduko eta garaikideko historiografiari buruzko gogoeta plazaratzen du Nafarroako konkistaren harira.Notitia Utrisque Vasconiae-ren itzulpenari Gorosterratzuk eginiko hitz aurrea Izan ere, Notitia Utriusque Vasconiae lanak XVII mendetik ez zuen argia berriz ikusi; ondoren, 1992an, Eusko Legebiltzarrak argitalpen berria egin zuen eta Gorosterratzuren itzulpena baliatu zuen.
Azkenik, Bartolome Karrantza artzapezpiku nafarrari buruzko biografia bat utzi zuen, baina ezin izan zuen bukatu. Bazuen baimena Vatikanoko Agiritegian ikertzeko baina hil zuten, eta esku artean zituen lanak Cuencako apaiztegian eragindako sutean galdu ziren.

## Erreferentziak

* ↑ Auñamendi Eusko Entziklopedia. Javier Gorosterratzu. .
* ↑ Redentoristas.org.
* ↑ Gran enciclopedia navarra.
* ↑ Vatikanok dohatsu izendatzea, 2012ko abenduaren 20an
* ↑ Lur entziklopedietatik hartua.

## Kanpo estekak

* Don Rodrigo Jiménez de Rada, gran estadista, escritor y prelado : estudio documentado de su vida... / por Javier Gorosterratzu
* Noticia de las dos Vasconias, la Ibérica y la Aquitana... : se añaden los catálogos de los Prelados de la Vasconia Aquitana, más completos que los publicados hasta ahora / por Arnaldo de Oyenart. 2a ed. enmendada y añadida / vertida al castellano por el P. Javier Gorosterratzu
* Datuak: Q9011240
# Javier Gorroño

Javier Gorroño Gastamintza (Bilbo, 1968ko uztailaren 9a - ) bizkaitar saskibaloi jokalari ohia da.

## Taldeak

* Salesianos Deustu (harrobia)
* Caja Bilbao (1985-1987)
* Bancobao Villalba (1987-1988)
* BBV Collado Villalba (1988-1990)
* Atlético de Madrid Villalba (1990-1991)
* Unicaja Málaga (1991-1992)
* Festina Andorra (1992-1993)

## Palmaresa

* 1985eko Gazteen Eurobasket.
* 1989ko Munduko 22 urte azpiko txapelketa.
* 1990eko 22 urte azpiko Mundobasket.
* Datuak: Q11684617
# Jose Maria Etxaburu

Jose Maria Etxaburu Etxaburu (Ondarroa, Bizkaia, 1913ko irailaren 23a - Hondarribia, Gipuzkoa, 2006ko abenduaren 28a), Kamiñazpi bezala ezaguna zena, euskal idazlea izan zen. 1966ko azaroaren 25ean euskaltzain urgazle izendatu zuten.

## Idazlanak
### Artikuluak

* Neure idazlan bilduma (1991)

### Historia

* Ondarribia-ko kondaira (1986)

### Narrazioa

* Txolintxu (1972, Edili)
* Ondarroa'ko kontuak (1995, Auspoa)

### Oroitzapenak

* Neure lau urteko ibillerak (1989, Auspoa)

## Kanpo estekak

* Jose Maria Etxaburu "Kamiñazpi" literaturaren zubitegian
* Datuak: Q3183989
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Jose Maria Cobo

José María Cobo Elosua (Muskiz, Bizkaia, 1937ko apirilaren 18a - Bilbo, Bizkaia, 1991ko azaroaren 16a) bizkaitar futbolaria izan zen, atezain moduan aritu zena.

## Kirol ibilbidea

| Kluba | Urtea(k) | Partida(k) | Gol(ak) |
| Indautxu | 1956-1958 | 55 | 0 |
| Sevilla | 1958-1962 | 36 | 0 |
| Mallorca | 1962-1963 | 10 | 0 |
| Sporting | 1963-1965 | 68 | 0 |
| Pontevedra | 1966-1970 | 119 | 0 |

## Kanpo estekak

* Datuak: Q17477968
# Jose Maria Etxebarria

Jose Maria Etxebarria izan daiteke:
* Jose Maria Etxebarria Aiestaran (1920-1966), futbolaria;
* Jose Maria Etxebarria Artetxe (1932-2021), abokatu eta ekonomialaria.
# Jose Maria Etaio

    Artikulu hau atletari buruzkoa da; beste esanahietarako, ikus «Etaio (argipena)».
Jose Maria Etaio Salazar (Iruñea, 1961eko otsailaren 20a -) jauzian trebatutako euskal atleta-ohia da.
Egun Nafarroako esklerosi anizkoitzaren elkartearen presidentea da.
110 metroko hesidunean ere aritu izan arren, altuera jauzian lortu zituen emaitzarik onenak: 2 metro baino altuago jauzi egiteko lehendabiziko nafarra izan zen. Bere errekorra 2,03 metrokoa da.

## Erreferentziak

* ↑ Auñamendi Entziklopedia
* ↑ Asociación de E.M. de Navarra
* Datuak: Q12260689
# Jose Maria Etxeandia

Jose Maria Etxeandia (????, ???? - ????, 1871) euskal jatorriko mexikar agintari bat izan zen. Birritan, 1825-1831 eta 1832-1833 bitartean, Kalifornia Garaiko gobernadorea izan zen.
# Jose Maria Etxebarria Artetxe

    Artikulu hau ekonomialariari buruzkoa da; beste esanahietarako, ikus «Jose Maria Etxebarria».
Jose Maria Etxebarria Artetxe (Areeta, 1932ko maiatzaren 23a - 2021eko otsailaren 15a), Villagodioko markesa, bizkaitar abokatu eta ekonomialaria izan zen. Unibertsitate Zentralean ekonomia eta zuzendaritza ikasi zituen.
Gaztetan, belar hockey jokalaria izan zen eta BBV banketxearentzat lan egin zuen. 2002an Alfredo Goienetxe istripuz hil zenean, Espainiako Olinpiar Batzordea zuzendu zuen.

## Erreferentziak

* ↑ (Gaztelaniaz) Fallece José María Echevarría, ex presidente del Comité Olímpico Español

## Kanpo estekak

* Datuak: Q84218605
# Jose Maria Elosegi

Jose Maria Elosegi Itxaso (Donostia, 1958 — ib., 2015eko urriaren 29) dokumentalgile, ekoizpen zuzendari, gidoilari, hizlari eta bidaiazalea izan zen.

## Biografia

Euskal Herriko Unibertsitatean Zuzenbide lizentzia lortu zuen: marketing masterra. Haren bozkario nagusia bidaiak, kirola eta literatura izan ziren. 1990etik aurrera, dokumentalen munduan aritu zen buru-belarri. Arlo horretan denetatik egin zuen: zuzendari lana, gidoilariarena, argazkilariarena... 140 herrialdetara bidaiatu zuen. Kirolari gisan, Espainiako tiro txapelduna izan zen eta biatloi selekzioko kidea. 2015eko martxoan, Sociedad Geográfica Españolak Imagen Saria eman zion. Gaixotasun luze baten ondorioz Donostian hil zen.

## Dokumentalak

Jose Maria Elosegik dokumental eta dokumental sail asko egin zituen:
* La ruta de los exploradores, 1994-1995, TVEn. Ekoizpen zuzendaria izan zen. 13 saio.
* Of Tales and Travels, 1996-1997, 13 saio.
* La ruta de Samarkanda TVEn. Gidoilaria eta ekoizpen zuzendaria.
* Sahel, la frontera herida, 2002.
* La ruta del encuentro, 2003.
* Los ojos del Himalaya, 2005.
* Líbano, la otra orilla, 2006.
* La sonrisa de los inuit, 2007.
* El peine del viento. Ingeniería de su colocación, 2008. María Elósegui‎ arrebarekin batera egin zuen. Haien aita Jose Maria Elosegik, ingeniaria ogibidez, Eduardo Chillidaren lana lekuratu zuen eta prozesu hori dokumentalaren bidez azaltzen zen.
* El mundo a pie. 13 saio, muntaketa prozesuan.

## Erreferentziak

* ↑ https://web.archive.org/web/20151212145828/http://www.noticiasdegipuzkoa.com/2015/10/31/sociedad/fallece-jose-maria-elosegui-aventurero-y-realizador-de-documentales-por-los-cinco-continentes

## Kanpo loturak

* (Gaztelaniaz): Greenlandaventure webgunean.
* Datuak: Q21285727
# Jose Maria Etxebarria Aiestaran

    Artikulu hau futbolariari buruzkoa da; beste esanahietarako, ikus «Jose Maria Etxebarria».
Jose Maria Etxebarria Aiestaran (Algorta, 1920ko urriaren 30a - Leza, 1966ko martxoaren 25a) bizkaitar futbolaria zen, Athleticen jokatu zuena.

## Palmaresa

* Liga 1 (1942-43)
* Errege Kopa 1 (1943)
* Zamora Saria 1 (1940-41)

## Erreferentziak

* ↑ (Gaztelaniaz)La efímera gloria de Josechu Echevarría

## Kanpo estekak

* Fitxa - www.athletic-club.net
* Biografia
* Bibliografia: "ECHEVARRIA. Guardameta del Athletic Club 1938-1942"
* Datuak: Q2396303
# K.a. 670eko hamarkada

| Hamarkadak: | K.a. 680koa - K.a. 670koa - K.a. 660koa |
Kristo aurreko 670ko hamarkadak K.a. 679etik K.a. 670. urtera bitarteko iraupena du, biak barne.

## Kanpo estekak

* Datuak: Q716325
* Multimedia: 670s BC / Q716325
# K.a. 68

K.a. I. mendearen taula (K.a. II. mende | K.a. I. mende | I. mende)
K.a. 80ko hamarkada | K.a. 70ko hamarkada | K.a. 60ko hamarkada | K.a. 50ko hamarkada | K.a. 40ko hamarkada
K.a. 73 | K.a. 72 | K.a. 71 | K.a. 70 | K.a. 69 | K.a. 68 | K.a. 67 | K.a. 66 | K.a. 65 | K.a. 64 | K.a. 63

### Heriotzak
## Kanpo estekak

* Datuak: Q42440
* Multimedia: 68 BC / Q42440
# K.a. 650eko hamarkada

| Hamarkadak: | K.a. 660koa - K.a. 650koa - K.a. 640koa |
Kristo aurreko 650ko hamarkadak K.a. 659etik K.a. 650. urtera bitarteko iraupena du, biak barne.

## Kanpo estekak

* Datuak: Q1539979
* Multimedia: 650s BC / Q1539979
# K.a. 640ko hamarkada

| Hamarkadak: | K.a. 650koa - K.a. 640koa - K.a. 630koa |
Kristo aurreko 640ko hamarkadak K.a. 649etik K.a. 640. urtera bitarteko iraupena du, biak barne.

## Kanpo estekak

* Datuak: Q1539910
* Multimedia: 640s BC / Q1539910
# K.a. 65

K.a. I. mendearen taula (K.a. II. mende | K.a. I. mende | I. mende)
K.a. 80ko hamarkada | K.a. 70ko hamarkada | K.a. 60ko hamarkada | K.a. 50ko hamarkada | K.a. 40ko hamarkada
K.a. 70 | K.a. 69 | K.a. 68 | K.a. 67 | K.a. 66 | K.a. 65 | K.a. 64 | K.a. 63 | K.a. 62 | K.a. 61 | K.a. 60

### Jaiotzak

* Abenduak 8 – Horazio, erromatar olerkaria (K.a. 8an hila)

### Heriotzak
## Kanpo estekak

* Datuak: Q40770
* Multimedia: 65 BC / Q40770
# K.a. 66

K.a. I. mendearen taula (K.a. II. mende | K.a. I. mende | I. mende)
K.a. 80ko hamarkada | K.a. 70ko hamarkada | K.a. 60ko hamarkada | K.a. 50ko hamarkada | K.a. 40ko hamarkada
K.a. 71 | K.a. 70 | K.a. 69 | K.a. 68 | K.a. 67 | K.a. 66 | K.a. 65 | K.a. 64 | K.a. 63 | K.a. 62 | K.a. 61

### Heriotzak
## Kanpo estekak

* Datuak: Q42421
* Multimedia: 66 BC / Q42421
# K.a. 680ko hamarkada

| Hamarkadak: | K.a. 690koa - K.a. 680koa - K.a. 670koa |
Kristo aurreko 680ko hamarkadak K.a. 689etik K.a. 680. urtera bitarteko iraupena du, biak barne.

## Kanpo estekak

* Datuak: Q1540017
* Multimedia: 680s BC / Q1540017
# K.a. 660ko hamarkada

| Hamarkadak: | K.a. 670koa - K.a. 660koa - K.a. 650koa |
Kristo aurreko 660ko hamarkadak K.a. 669etik K.a. 660. urtera bitarteko iraupena du, biak barne.

## Gertaerak

* K.a. 667 - Bizas erregaren agindupean, Megarako kolonoek Bosforoaren europar aldean Bizantzio sortu zuten (data tradizionala).

## Kanpo estekak

* Datuak: Q664639
* Multimedia: 660s BC / Q664639
# K.a. 67

K.a. I. mendearen taula (K.a. II. mende | K.a. I. mende | I. mende)
K.a. 80ko hamarkada | K.a. 70ko hamarkada | K.a. 60ko hamarkada | K.a. 50ko hamarkada | K.a. 40ko hamarkada
K.a. 72 | K.a. 71 | K.a. 70 | K.a. 69 | K.a. 68 | K.a. 67 | K.a. 66 | K.a. 65 | K.a. 64 | K.a. 63 | K.a. 62

### Gertaerak

* Erromatarrek Kreta konskistatu zuten.
* Piratek Ostia hiria sakeatu zuten.

### Heriotzak
## Kanpo estekak

* Datuak: Q41334
* Multimedia: 67 BC / Q41334